./data/phi0914/phi0014/phi0914.phi0014.perseus-lat2.xml
Titus Livius (Livy)
eodem omnis acies inclinatur  consul       effusos usque ad uallum persecutus ipsa castra uallumque adgreditur; eodem et       dictator alia parte copias admouet   non       segnior oppugnatio est quam pugna fuerat  consulem signum quoque intra uallum       iniecisse ferunt, quo milites acrius subirent, repetendoque signo primam       impressionem factam  et dictator proruto uallo iam in castra proelium intulerat             tum abici passim arma ac dedi hostes       coepti, castrisque et his captis, hostes praeter senatores omnes uenum dati       sunt  praedae pars sua cognoscentibus Latinis atque Hernicis reddita, partem sub       hasta dictator uendidit; praepositoque consule castris, ipse triumphans inuectus       urbem dictatura se abdicauit   egregiae dictaturae tristem memoriam       faciunt, qui filium ab A Postumio , quod occasione bene pugnandi captus iniussu decesserit praesidio,       uictorem securi percussum tradunt   nec libet       credere, et licet in uariis opinionibus; et argumento est quod imperia Manliana,       non Postumiana appellata sunt, cum qui prior auctor tam saeui exempli foret,       occupaturus insignem titulum crudelitatis fuerit  Imperioso quoque Manlio       cognomen inditum; Postumius nulla tristi nota est insignitus  Cn Iulius consul aedem Apollinis absente collega sine sorte dedicauit  aegre       id passus Quinctius cum dimisso exercitus in urbem redisset, nequiquam in senatu       est conquestus   insigni magnis rebus anno       additur, nihil tum ad rem Romanam pertinere uisum, quod Carthaginienses, tanti       hostes futuri, tum primum per seditiones Siculorum ad partis alterius auxilium       in Siciliam exercitum traiecere